Азауад "Уралхим" аҟны аремонттә усурақәа анымҩаԥыргоз аамҭаз иҟалаз аԥжәара иахҟьаны хҩык ауаа ҭахеит.
Урыстәылеи Венесуелеи рыдәныҟаполитикатә усҳәарҭақәа рнапхгаҩцәа еиԥылеит лаҵара 5 рзы.
Аусҭҵааҩцәа ицәырыргоит Шереметьево иҟалаз арыцҳаразы акымкәа-ҩбамкәа амзызқәа. Иалацәажәоуп аԥырҩцәеи аҳаирплан атехникатә гәаҭара азҭоз адиспетчерцәеи рҟазара азымхара, аҳаирплан аиқәымшәара, аҳауатә ҭагылазаашьа абааԥсра.
Урыстәыла ашьаусҭҵааратә Еилакы Новгород ақалақь амҵан иаадырԥшыз, Аџьынџьтәылатә еибашьра Ду аантәи аԥсыжырҭа аганахьала аусҭҵаара мҩаԥнагоит.
Заанаҵтәи адыррақәа рыла, Шереметьево апассаџьыртә ҳаирплан амцакра мзызс иамоуп афымцахархәагақәа реиқәымшәара.